[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 30.10.2008

COM(2008) 687 τελικό

2006/0274 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ επί της τροπολογίας του Ευρωπαϊκού Κοινοβουλίου στην κοινή θέση του Συμβουλίου όσον αφορά την πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 881/2004 σχετικά με τη σύσταση Ευρωπαϊκού Οργανισμού Σιδηροδρόμων

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2006/0274 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ επί της τροπολογίας του Ευρωπαϊκού Κοινοβουλίου στην κοινή θέση του Συμβουλίου όσον αφορά την πρόταση

ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 881/2004 σχετικά με τη σύσταση Ευρωπαϊκού Οργανισμού Σιδηροδρόμων

1. Εισαγωγη

Σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, η Επιτροπή γνωμοδοτεί επί των τροπολογιών που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή παραθέτει στη συνέχεια τη γνώμη της επί της τροπολογίας που πρότεινε το Ευρωπαϊκό Κοινοβούλιο.

2. Ιστορικο

Ημερομηνία διαβίβασης της πρότασης στο Ευρωπαϊκό Κοινοβούλιο και το Συμβούλιο (έγγραφο COM(2006) 785 τελικό – 2006/0274 COD): | 13.12.2006 |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 11.07.2007 |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 29.11.2007 |

Ημερομηνία έγκρισης της κοινής θέσης με ομοφωνία: | 03.03.2008 |

Ημερομηνία γνωμοδότησης του Ευρωπαϊκού Κοινοβουλίου (2η ανάγνωση): | 09.07.2008 |

3. ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Στις 13 Δεκεμβρίου του 2006, η Ευρωπαϊκή Επιτροπή ενέκρινε σειρά μέτρων για τη στήριξη της αναζωογόνησης του κλάδου των σιδηροδρομικών μεταφορών, με την εξάλειψη των εμποδίων που τίθενται στην κυκλοφορία των αμαξοστοιχιών στο ευρωπαϊκό σιδηροδρομικό δίκτυο.

Η Επιτροπή ανέλαβε την πρωτοβουλία αυτή για δύο κυρίως λόγους:

- τη διευκόλυνση της ελεύθερης κυκλοφορίας των αμαξοστοιχιών στην ΕΕ, καθιστώντας διαφανέστερη και αποτελεσματικότερη τη διαδικασία θέσης των αμαξοστοιχιών σε χρήση.

- την απλούστευση του κανονιστικού περιβάλλοντος, με ενοποίηση και συγχώνευση των οδηγιών για τη σιδηροδρομική διαλειτουργικότητα.

Ένα από τα μέτρα αυτά συνίσταται στην τροποποίηση του κανονισμού με τον οποίον συστάθηκε ο Ευρωπαϊκός Οργανισμός Σιδηροδρόμων, ώστε ο κανονισμός να περιλάβει νέα καθήκοντα με σκοπό τη διευκόλυνση της ελεύθερης κυκλοφορίας των αμαξοστοιχιών, και πιο συγκεκριμένα:

- την εκπόνηση εγγράφου αναφοράς με το οποίο θα καθίσταται δυνατή η αντιστοίχιση όλων των εθνικών κανόνων που εφαρμόζονται από τα κράτη μέλη στον τομέα της θέσης τροχαίου υλικού σε χρήση·

- την οργάνωση των εργασιών του δικτύου των εθνικών αρχών για την ασφάλεια, ώστε να επέλθει προοδευτικά ποσοτική μείωση των εθνικών κανόνων που επιβάλλονται από κάθε κράτος μέλος και να εντοπιστούν οι κανόνες που θα ήταν δυνατό να θεωρηθούν ως ισοδύναμοι·

- τη διατύπωση τεχνικών γνωμοδοτήσεων, μετά από αίτημα των εθνικών αρχών ασφαλείας ή της Επιτροπής.

Αφετέρου, με την ευκαιρία της προαναφερόμενης τροποποίησης του κανονισμού, κρίθηκε σκόπιμη η αποσαφήνιση αρκετών καθηκόντων με βάση την πείρα που αποκτήθηκε μετά την ίδρυση του Οργανισμού, κυρίως στο πλαίσιο της εφαρμογής του συστήματος ERTMS ( Ευρωπαϊκό σύστημα διαχείρισης της σιδηροδρομικής κυκλοφορίας ) και των μητρώων του τροχαίου υλικού.

4. ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ ΕΠΙ ΤΩΝ ΤΡΟΠΟΛΟΓΙΩΝ ΠΟΥ ΠΡΟΤΕΙΝΕ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

Μετά από διαπραγματεύσεις αρκετών μηνών υπό την αιγίδα της Σλοβενικής προεδρίας, ο άτυπος τριμερής διάλογος της 24ης Ιουνίου 2008 οδήγησε σε λύση για την εξεύρεση συμφωνίας. Η συμφωνία αυτή αφορά κυρίως στα καθήκοντα του Οργανισμού σχετικά με το ERTMS.

Η Επιτροπή μπορεί να αποδεχτεί τη συμβιβαστική τροπολογία την οποία ενέκρινε το Ευρωπαϊκό Κοινοβούλιο σε δεύτερη ανάγνωση.